Нажибулла Мухаммед

Нажибулла Мухаммед (6. 8. 1947, Афганстан, Гардез – 27. 9. 1996, Кабул) – Афганстандын мамлекеттик жана саясий ишмери, дипломат. Медицина илимдеринин доктору (1975). 1975-жылы Кабул университетин бүткөн. 1980–86-жылы мамлекеттик формация кызматынын начальниги, 1986– 92-жылыАфганстан Элдик-демократиялыкпартиясынын генералдык секретары, ошол эле мезгилде 1986–87-жылы Революциялык советтин төрагасы, 1987–92-жылы Афганстандын президенти. Ал «улуттук тынчтык» саясатын жүргүзүп, элдин социалдык абалын оңдоого аракеттенген. Афганстандан советтик аскерлер чыгарылгандан кийин 1992-жылы оппозиция өкүлдөрү Нажибулланын өкмөтүн кулаткан. Өмүрүнүн акыркы жылдары Н. Кабулдагы БУУнун миссиясынын имаратына жашыруун баш калкалап, 1996-жылы«Талибан» ислам уюмунун өкүлдөрүнүн колунан өлтүрүлгөн. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7